Komêka seydwanan ê xerîban bi armancê qirkerdişê heywananê koyîyan ameyî Dêrsim û Keyeyê Mamostayan de ameyî cakerdene.
Federasyonê Komeleyanê Dêrsimî (DEDEF) derheqê babete de hesabê xo yê medyaya dîjîtale de eşkerayîyêke daye û vat: ''Komêka seydwananê xerîban ameyê Dêrsim. Cade ê erdê ma biteriknê. Wa destê xo medê ê gandaran ê ke xora îşxalê merdiman ra erdê Dêrsimî teng bîyo. Ma bira kişîyayîşê heywananê bêgunehan red kenê. Nê gandarê ke neslê înan verê qedîyayîşî de yê, mulkê babîyanê înan nîyo. Şima nêeşkenê key biwazê îhale bikerê û heywanan bikişê. Seydwanîye spor nê cînayet o.''
